
Referat

Cu privire la aprobarea unui nou regulament pentru acordarea 

Titlului de „Cetăţean de onoare al municipiului Timişoara”
Prin HCL 160/ 30.06.1998 a fost aprobat primul Regulamentul pentru acordarea Titlului de „Cetăţean de onoare al municipiului Timişoara”elaborat după Revoluţia din decembrie 1989.

Acest  regulament în forma sa iniţială a încercat să cuprindă în linii mari problematica legată de atribuirea acestui titlu până în prezent. 
Datorită dinamicii vieţii actuale şi a problematicilor cu care se confruntă executivul primăriei şi consiliul local în evaluarea meritelor personalităţilor propuse pentru Titlul de „Cetăţean de onoare”din diversele domenii ale vieţii sociale, este necesară îmbunătăţirea acestui regulament şi discutarea lui în actualul Consiliu Local.

Biroul Relaţii publice se va ocupa de realizarea unui nou model de diplomă şi a unei plachete pentru cetăţenii de onoare propuşi după aprobarea noului regulament. De asemenea propunem ca membrii comisiei de cultură să fie cei care să decidă varianta aleasă din trei modele pentru diplome şi plachete.

Cheltuielile care decurg din realizarea acestor însemne vor fi aprobate printr-o altă hotărâre de Consiliu Local.

